15.7.77 De Europæiske Fællesskabers Tidende Nr. L 176/13 RÅDETS AFGØRELSE af 27. juni 1977 . om ændring af afgørelse 75/365/EØF om nedsættelse af et udvalg af højere embedsmænd inden for sundhedsvæsenet (77/455/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til forslag fra Kommissionen, og ud fra følgende betragtninger: Ved sin afgørelse 75/365/EØF (1) har Rådet nedsat et udvalg af højere embedsmænd inden for sundheds- væsenet, der har til opgave at konstatere og analy- sere de vanskeligheder, som iværksættelsen af direkti- verne vedrørende lægers etableringsret og frie udveksling af tjenesteydelser måtte støde på, at samle alle nyttige oplysninger om vilkårene for ydelse af lægehjælp i medlemsstaterne samt at fremsætte udtalelser, som gør det muligt at lægge retningslinjer for Kommissionens arbejde med henblik på even- tuelle ændringer af ovennævnte direktiver; gennemførelsen af de foranstaltninger, som Rådet har vedtaget, for så vidt angår den faktiske gennem- førelse af etableringsretten og den fri udveksling af tjenesteydelser samt af samordningen af de admini- strativt eller ved lov fastsatte bestemmelser om virk- somhed som sygeplejerske med ansvar for den almene sundheds- og sygepleje, kan rejse problemer, som ligeledes bør behandles i fællesskab; det forekommer ønskeligt i denne forbindelse lige- ledes at overveje de problemer, som måtte opstå for andre grupper af sygeplejepersonale; det er hensigtmæssigt at denne opgave pålægges Udvalget af højere embedsmænd inden for Sundheds- væsenet, nedsat ved afgørelse 75/365/EØF; som følge heraf bør dette udvalgs mandat udvides — TRUFFET FØLGENDE AFGØRELSE: Eneste artikel Artikel 2 i afgørelse 75/365/EØF affattes således: »Artikel 2 | Udvalget har til opgave: — at fremdrage og analysere de vanskeligheder, som iværksættelsen af direktiv 75/362/EØF (?), 75/363/EØF (3), 77/452/EØF) (?) og 77/453/ EØF (?) måtte støde på; — at samle alle nyttige oplysninger vedrørende de vilkår under hvilke almindelig lægehjælp og speciallægehjælp ydes i medlemsstaterne; — at samle alle nyttige oplysninger vedrørende de vilkår under hvilke sundheds- og sygepleje udøves i medlemsstaterne af sygeplejersker med ansvar for den almene sundheds- og sygepleje; — at fremsætte udtalelser, som gør det muligt at lægge retningslinjer for Kommissionens arbejde med henblik på eventuelle ændringer af ovennævnte direktiver.« Udfærdiget i Luxembourg, den 27. juni 1977. På Rådets vegne J. SILKIN Formand (1) EFT nr. L 167 af 30. 6. 1975, s. 19. 2) EFT nr. L 167 af 30. 6. 1975, s. 1. å (?) EFT nr. L 167 af 30. 6. 1975, s. 14. (4) Se side 1 i denne Tidende. (%) Se side 8 i denne Tidende.